द कपिल शर्मा शो में पहुचें रेमा, फैंस बोले- पाजी आप तो छा गए
'Calm Down' singer Rema's India tour द कपिल शर्मा शो में नाइजीरियन सिंगर रेमा ने शिरकत की है। इस दौरान का एक वीडियो कपिल शर्मा ने अपने इंस्टाग्राम अकाउंट पर शेयर किया है
द कपिल शर्मा शो में नाइजीरियन सिंगर रेमा ने शिरकत की है। इस दौरान का एक वीडियो कपिल शर्मा ने अपने इंस्टाग्राम अकाउंट पर शेयर किया है, जिसमें कपिल रेमा के फेमस गाने 'बेबी काम डाउन' पर उनके साथ थिरकते हुए नजर आए।
रेमा के साथ लगे ठुमके 
वीडियो में कपिल, रेमा के साथ 'काम डाउन' पर डांस करते हुए दिखाई दे रहे हैं। स्टेज पर कपिल ने उनके गाने पर जबरदस्त डांस मूव्स दिखाए। लुक की बात करे तो कपिल पिंक शर्ट और डेनिम में दिखाई दे रहे हैं। वहीं रेमा ऑल-ब्लैक आउटफिट में नजर आए।
कपिल शर्मा ने वीडियो को शेयर करते हुए कैप्शन में लिखा, 'शांत नहीं हो सकता क्योंकि #rema यहा हैं @heisrema #calmdown #thekapilsharmashow।' जैसे ही कॉमेडियन ने इस वीडियो को शेयर किया, उनके प्रशंसकों ने इस पर अपना जमकर रिएक्शन दिया है।
फैंस ने दिए ये रिएक्शन 
वीडियो पर एक यूजर ने कमेंट कर लिखा, 'इस एपिसोड के आने का इंतजार नहीं कर सकता। दूसरे यूजर ने लिखा, 'फायर पाजी', तो वहीं तीसरे ने लिखा, 'पाजी तुसी छा गए'। इस वीडियो पर सिंगर बादशाह ने भी कमेंट करते हुए लिखा, 'पहले तो 10 सेकंड कंट्रोल किया पाजी ने फिर खुल गए'।
बता दें, कपिल शर्मा ने अपने शो में कई और भी इंटरनेशनल सेलिब्रिटीज को होस्ट किया है, जिसमें जैकी चैन और ब्रेट ली जैसे स्टार्स का नाम शामिल है। 